
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2221 

15 Οκτωβρίου 2015 


ΑΠΟΦΑΣΕΙ Σ 

Αριθμ. απόφασης 330/2015 

Τροποποίηση του άρθρου 237 Κώδικα Διαχείρισης 
Ηλεκτρικών Συστημάτων Μη Διασυνδεδεμένων Νησιών. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Τακτική συνεδρίαση την 17η Σεπτεμβρίου 2015) 

Λαμβάνοντας υπόψη: 

1. Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρο¬ 
γονανθράκων και άλλες ρυθμίσεις» (ΦΕΚ Α' 179), όπως 
ισχύει και ειδικότερα το άρθρο 130. 

2. Την υπ’ αριθμ. 39/2014 απόφαση της ΡΑΕ «Κώδικας 
Διαχείρισης Ηλεκτρικών Συστημάτων Μη Διασυνδεδε- 
μένων Νησιών», ΦΕΚ Β' 304/11.02.2014, (εφεξής «Κώδικας 
ΜΔΝ»), και ιδίως το άρθρο 237 αυτού. 

3. Την υπ’ αριθμ. 2014/536/ΕΚ/14.08.2014 απόφαση της 
Ευρωπαϊκής Επιτροπής με την οποία χορηγήθηκε πα¬ 
ρέκκλιση στην Ελληνική Δημοκρατία από ορισμένες 
διατάξεις της Οδηγίας 2009/72/ΕΚ του Ευρωπαϊκού 
Κοινοβουλίου (εφεξής «Απόφαση Παρέκκλισης»). 

4. Τα υπ’ αριθμ. πρωτ. ΡΑΕ 1-190508/02.12.2014,1-192694/ 
11.02.2015 και 1-196442/15.06.2015, με τα οποία ο ΔΕΔΔΗΕ 
υπέβαλε στη ΡΑΕ πρόταση Σχεδίου Δράσης Υλοποίησης 
Υποδομών σε εφαρμογή της Απόφασης Παρέκκλισης, 
με αναλυτικό χρονοδιάγραμμα για την υλοποίηση των 
υποδομών του. 

5. Την από 28.07.2015 απόφαση της ΡΑΕ για την κα- 
ταρχήν πρόθεση αποδοχής του χρονοδιαγράμματος 
που περιλαμβάνεται στο υποβληθέν Σχέδιο Δράσης 
Υλοποίησης Υποδομών, με συγκεκριμένες ωστόσο τρο¬ 
ποποιήσεις. 

6. Την υπ’ αριθμ. πρωτ. ΡΑΕ 0-61991/12.08.2015 επιστολή 
της ΡΑΕ προς την Ευρωπαϊκή Επιτροπή με την οποία 
γνωστοποιείται η ως άνω πρόθεσή της. 

7. Την από 06.08.2015 δημόσια διαβούλευση σχετικά 
με την τροποποίηση του άρθρου 237 του Κώδικα Δια¬ 
χείρισης ΜΔΝ, καθώς και τα σχόλια που υποβλήθηκαν 
σε αυτή. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 


Σκέφτηκε ως εξής: 

Επειδή, με την υπ’ αριθμ. 39/2014 απόφαση της ΡΑΕ 
εκδόθηκε ο Κώδικας ΜΔΝ, κατ’ εξουσιοδότηση της πα¬ 
ραγράφου 1 του άρθρου 130 του Ν. 4001/2011, όπως ισχύ¬ 
ει. Στις διατάξεις του Κώδικα αυτού περιελήφθη άρθρο 
237 σχετικά με το μεταβατικό καθεστώς εφαρμογής 
του και ειδικότερα προβλέφθηκε χρονοδιάγραμμα, σε 
βάθος χρόνου πενταετίας, ήτοι μέχρι τον Φεβρουάριο 
του έτους 2019, για την ολοκλήρωση εκ μέρους του 
Διαχειριστή Μη Διασυνδεδεμένων Νησιών συγκεκριμέ¬ 
νων ενεργειών και δράσεων για την εγκατάσταση των 
υποδομών που απαιτούνται για την πλήρη εφαρμογή 
των διατάξεων του Κώδικα. 

Επειδή, ακολούθως με την υπ’ αριθμ. 2014/536/ΕΚ/ 
14.08.2014 Απόφαση Παρέκκλισης, και ειδικότερα, σύμ¬ 
φωνα με το άρθρο 2, παράγραφος 4 του διατακτικού 
της εν λόγω απόφασης, οι Ελληνικές Αρχές (δηλαδή ο 
ΔΕΔΔΗΕ) υποχρεούνται μεταξύ άλλων να καταρτίσουν 
μέχρι την 17η Φεβρουάριου 2015, Σχέδιο Δράσης για 
την υλοποίηση των επενδύσεων σε υποδομές κατά τα 
προβλεπόμενα στον Κώδικα ΜΔΝ, το οποίο θα προσ¬ 
διορίζει διακριτά για κάθε ηλεκτρικό σύστημα ΜΔΝ, το 
χρονοδιάγραμμα πλήρους υλοποίησης των υποδομών 
αυτών, δίνοντας προτεραιότητα στα ηλεκτρικά συστή¬ 
ματα της Κρήτης και της Ρόδου. Επίσης, με βάση τα ση¬ 
μεία 80-82 του σκεπτικού της Απόφασης Παρέκκλισης, 
το υπόψη Σχέδιο Δράσης Υλοποίησης Υποδομών που 
καταρτίζεται από το ΔΕΔΔΗΕ, εγκρίνεται από τη ΡΑΕ. 

Επειδή, σε εφαρμογή της Απόφασης Παρέκκλισης 
υποβλήθηκε από το ΔΕΔΔΗΕ το προβλεπόμενο Σχέδιο 
Δράσης (σχετικό 4), σύμφωνα με το οποίο το χρονο¬ 
διάγραμμα υλοποίησης των απαιτούμενων υποδομών 
επεκτείνεται, ως προς ορισμένες ενέργειες και δρά¬ 
σεις, κατά ένα (1) περίπου εξάμηνο, σε σχέση με τις 
προβλέψεις του Κώδικα ΜΔΝ. Τούτο διότι κατά τον 
πρώτο χρόνο εφαρμογής του Κώδικα ΜΔΝ προέκυψε 
η ανάγκη περαιτέρω εξειδίκευσης των επιμέρους έρ¬ 
γων, διαδικασιών και υποδομών του Διαχειριστή ΜΔΝ, 
που απαιτούνται για την πλήρη εφαρμογή του Κώδικα 
ΜΔΝ. Σύμφωνα με την εκδοχή αυτή, η πλήρης εφαρ¬ 
μογή και υλοποίηση, μετά τους αναγκαίους ελέγχους 
και πιστοποιήσεις, όλων των αναγκαίων υποδομών και 
διαδικασιών στο σύνολο των ΜΔΝ, θα έχει ολοκληρω¬ 
θεί εντός του πρώτου εξαμήνου του έτους 2020, για 

την πλειονότητα των συστημάτων, και ειδικότερα για 
τα συστήματα που καλύπτουν το 99% της συνολικής 
ζήτησης των ΜΔΝ, όλες οι απαιτούμενες υποδομές θα 
έχουν υλοποιηθεί εντός του προβλεπόμενου στον Κώ¬ 
δικα ΜΔΝ χρόνου, ήτοι εντός του πρώτου εξαμήνου 
του έτους 2019. 

Επειδή, ως προς το προτεινόμενο χρονοδιάγραμμα 
του Σχεδίου Δράσης Υλοποίησης Υποδομών, κατά την 
από 28.07.2015 συνεδρίαση της Ολομέλειας της ΡΑΕ 
κρίθηκε ότι κατά την περίοδο διαμόρφωσης του Κώ¬ 
δικα ΜΔΝ και καθορισμού των σχετικών προθεσμιών, 
δεν ήταν δυνατό να εκτιμηθούν επακριβώς και με λε¬ 
πτομέρεια οι επιμέρους απαιτούμενες διαδικασίες και 
ενέργειες για την εγκατάσταση των υποδομών, καθώς 
και η χρονική τους διάρκεια. Οπως εκ των υστέρων 
προέκυψε, εμφιλοχώρησαν από την έκδοση του Κώδι¬ 
κα ΜΔΝ αντικειμενικές δυσχέρειες για την υλοποίηση 
των υποδομών εντός των προβλεπομένων στον Κώδικα 
προθεσμιών, οι οποίες συνεπώς δικαιολογούν τη μικρή 
απόκλιση από ορισμένες προθεσμίες που τίθενται στο 
άρθρο 237 του Κώδικα. Επιπλέον, η ΡΑΕ προχώρησε σε 
περαιτέρω τροποποιήσεις του υποβληθέντος χρονοδι¬ 
αγράμματος του Σχεδίου Δράσης, κατά την κρίση της, 
ώστε αυτό να συνάδει με τις απαιτήσεις του Κώδικα 
ΜΔΝ, οι οποίες και αποτυπώνονται στην τροποποίηση 
του άρθρου 237 του Κώδικα αυτού. 

Επειδή, στο Σχέδιο Δράσης, όπως διαμορφώθηκε, 
υπάρχει σαφής στόχευση για την πλήρη εφαρμογή 
των οριζομένων του Κώδικα ΜΔΝ, τόσο ως προς τη 
διαχείριση της λειτουργίας των αυτόνομων νησιωτικών 
συστημάτων, όσο και ως προς το άνοιγμα της αγοράς 
ηλεκτρικής ενέργειας σε τρίτους προμηθευτές ηλεκτρι¬ 
κής ενέργειας, μέχρι το πέρας του πρώτου εξαμήνου 
του έτους 2019 σε συμφωνία και με τις αρχικές προ¬ 
βλέψεις του Κώδικα ΜΔΝ αλλά και με τις επιταγές της 
Απόφασης Παρέκκλισης. 

Επειδή, τηρήθηκε ο προβλεπόμενος στο νόμο τύπος 
για τη διενέργεια Δημόσιας Διαβούλευσης, του υπό τρο¬ 
ποποίηση Αρθρου 237 του Κώδικα Διαχείρισης ΜΔΝ, 
αποφασίζει: 

Την τροποποίηση του άρθρου 237 της υπ’ αριθμ. 
39/2014 «Κώδικας Διαχείρισης Ηλεκτρικών Συστημάτων 
Μη Διασυνδεδεμένων Νησιών», ΦΕΚ 304/11.02.2014, ως 
εξής: «Αρθρο 237 - Χρονοδιάγραμμα Μετάβασης στο 
καθεστώς του παρόντος Κώδικα 

1. Εντός δέκα (10) ημερών από τη θέση σε ισχύ του 
παρόντος Κώδικα, ο Διαχειριστής ΜΔΝ συνάπτει με τους 
Συμμετέχοντες Παραγωγούς από Συμβατικές Μονάδες 
και Εκπροσώπους Φορτίου που δραστηριοποιούνται 
στην Αγορά ΜΔΝ κατά τη θέση σε ισχύ του παρόντος 
Κώδικα, τις αντίστοιχες συμβάσεις του Κεφαλαίου 5 του 
Παραρτήματος, οι οποίες καλύπτουν τις συναλλαγές 
των συμβαλλομένων μερών από τη θέση σε ισχύ του 
Κώδικα αυτού. 

2. Εντός εξαμήνου από τη θέση σε ισχύ του παρόντος 
Κώδικα, ο Διαχειριστής ΜΔΝ οφείλει να έχει ολοκλη¬ 
ρώσει τις εξής ενέργειες: 

α) Να οργανώσει τα Μητρώα που προβλέπονται 
στο Κεφάλαιο 6. Για το σκοπό αυτό οι Συμμετέχοντες 
οφείλουν να συνδράμουν τον Διαχειριστή ΜΔΝ με κάθε 
τρόπο. 


β) Να οργανώσει τη διαδικασία υποβολής των τε- 
χνικοοικονομικών στοιχείων για όλες τις υφιστάμενες, 
κατά τη θέση σε ισχύ του Κώδικα Μονάδες οι οποίες 
βάσει των διατάξεων του παρόντος Κώδικα οφείλουν 
να εγγραφούν στο Μητρώο Μονάδων, ώστε μετά το 
πέρας του εξαμήνου να είναι δυνατή η υποβολή των 
Δηλώσεων των Τεχνικοοικονομικών Στοιχείων από τους 
Παραγωγούς και να προβεί στην σχετική ανακοίνωση- 
πρόσκληση προς τους Παραγωγούς. 

γ) Να συστήσει όλους τους λογαριασμούς που προ- 
βλέπονται στο Κεφάλαιο 37. 

3. Εντός ενός (1) έτους από τη θέση σε ισχύ του παρό¬ 
ντος Κώδικα, ο Διαχειριστής ΜΔΝ και οι Συμμετέχοντες 
οφείλουν να έχουν ολοκληρώσει τις εξής ενέργειες: 

α) Μετά την ανακοίνωση-πρόσκληση του Διαχειριστή 
ΜΔΝ της παραγράφου 2(β), οι Παραγωγοί που είναι ήδη 
εγγεγραμμένοι στο Μητρώο Παραγωγών, οφείλουν να 
υποβάλλουν τις προβλεπόμενες στο παρόντα Κώδικα 
Δηλώσεις Τεχνοοικονομικών Στοιχείων. Για Μονάδες 
που έχουν συνδεθεί με το Δίκτυο ΜΔΝ κατά τη θέση 
σε ισχύ του παρόντος Κώδικα, ή για τις οποίες έχουν 
υπογράφει Συμβάσεις Σύνδεσης πριν από την έναρξη 
ισχύος του Κώδικα, και έχουν σχεδιαστεί με βάση προ¬ 
διαγραφές οι οποίες δεν συμφωνούν με τις αντίστοιχες 
προδιαγραφές των Κεφαλαίων 15 και 17, οι Παραγω¬ 
γοί οφείλουν να έχουν υποβάλει τις προβλεπόμενες 
διατάξεις του Κεφαλαίου 19 αιτήσεις για την έγκριση 
Απόκλισης Τεχνικοοικονομικών Στοιχείων. 

β) Ο Διαχειριστής ΜΔΝ να υποβάλει τα Σχέδια Αντι¬ 
μετώπισης Εκτάκτων Αναγκών για τα Συστήματα ΜΔΝ, 
ή αιτιολογημένη έκθεση για την τεκμηρίωση της μη 
αναγκαιότητας εκπόνησης τέτοιων Σχεδίων για ορι¬ 
σμένα Συστήματα ΜΔΝ. 

γ) Μέχρι τη λήξη της προθεσμίας που προβλέπεται 
στο άρθρο 141, ο Διαχειριστής ΜΔΝ να υποβάλει Προ¬ 
γράμματα Ανάπτυξης Συστημάτων ΜΔΝ, σύμφωνα με το 
Κεφάλαιο 29, με βάση τα σχετικά διαθέσιμα στοιχεία. 

δ) Να έχει καταρτίσει και υποβάλει στη ΡΑΕ πρότυπες 
Συμβάσεις Σύνδεσης όπως αυτές προβλέπονται στο 
άρθρο 89. Μέχρι την ενσωμάτωσή τους στον παρόντα 
Κώδικα εξακολουθούν να συνάπτονται Συμβάσεις Σύν¬ 
δεσης με βάση τις υφιστάμενες διαδικασίες του Δια¬ 
χειριστή ΜΔΝ. 

4. Εντός δύο (2) ετών από τη θέση σε ισχύ του πα¬ 
ρόντος Κώδικα, ο Διαχειριστής ΜΔΝ οφείλει να έχει 
ολοκληρώσει τις εξής ενέργειες: 

α) Ο Διαχειριστής ΜΔΝ να υλοποιήσει υποδομή για 
τη δημοσιοποίηση στοιχείων και πληροφοριών κατάρ¬ 
τισης του ΚΗΕΠ (π.χ. πρόβλεψη ζήτησης και ΑΠΕ), του 
προγράμματος ΚΗΕΠ για τις Κατανεμόμενες Μονάδες, 
και των απολογιστικών στοιχείων λειτουργίας των Συ¬ 
στημάτων ΜΔΝ και των εκκαθαρίσεων. 

β) Να ολοκληρώσει τη διαδικασία συμπλήρωσης των 
στοιχείων όλων των Μητρώων του Κεφαλαίου 6. 

γ) Να ολοκληρώσει τη διαδικασία συμπλήρωσης των 
στοιχείων του Μητρώου Μετρητών για τους μετρητές 
φορτίου, καθώς και των πινάκων αντιστοίχησης. 

5. Εντός τριών (3) ετών από τη θέση σε ισχύ του 
παρόντος Κώδικα, ο Διαχειριστής ΜΔΝ οφείλει να έχει 
ολοκληρώσει τις εξής ενέργειες: 

α) Να έχει εκπονήσει τις μελέτες διείσδυσης ΑΠΕ/ 
ΣΗΘΥΑ και Υβριδικών Σταθμών κατά το Κεφάλαιο 48. 

β) Να έχει καταρτίσει και υποβάλλει στη ΡΑΕ τις πρό¬ 
τυπες Συμβάσεις Συμμετοχής στην Αγορά ΜΔΝ που 
προβλέπονται στο άρθρο 47 για τη πλήρη εφαρμογή 
του Κώδικα, οι οποίες συνάπτονται με τους Συμμετέχο- 
ντες εντός χρονικού διαστήματος τριών (3) μηνών πριν 
τη λήξη του μεταβατικού σταδίου και τίθενται σε ισχύ 
με τη λήξη του μεταβατικού σταδίου σε αντικατάσταση 
των Συμβάσεων μεταβατικού περιεχομένου. 

6. Εντός τεσσάρων (4) ετών από τη θέση σε ισχύ του 
παρόντος Κώδικα, ο Διαχειριστής ΜΔΝ οφείλει να έχει 
ολοκληρώσει τις εξής ενέργειες: 

α) Να υποβάλει τις προβλεπόμενες εισηγήσεις του για 
τον υπολογισμό των Δεικτών Ποιότητας του Κεφαλαίου 
10, για τους οποίους διατίθενται επαρκή στοιχεία. 

β) Να καταρτίζει προγράμματα ΚΗΕΠ και Κατανομής 
στα μεσαίου και μεγάλου μεγέθους Συστήματα ΜΔΝ. 

7. Αναφορικά με την ανάπτυξη του πληροφοριακού 
συστήματος ο Διαχειριστής ΜΔΝ οφείλει να έχει ολο¬ 
κληρώσει τις εξής ενέργειες, σύμφωνα με το ακόλουθο 
χρονοδιάγραμμα: 

α) έως το Γ' Τρίμηνο του 2015, την ανάπτυξη πληρο¬ 
φοριακού συστήματος για εκκαθάριση και συναλλαγές 
της Αγοράς βάσει μηνιαίων δεδομένων, για Κρήτη και 
Ρόδο, και έως το Α' Τρίμηνο του 2016 για τα λοιπά ΜΔΝ. 
Στις ενέργειες συμπεριλαμβάνονται ιδίως 
αα) Η κατάρτιση διαδικασιών λειτουργίας Αγοράς 
ΜΔΝ. 

ββ) Η εφαρμογή εκτίμησης της μηνιαίας κατανάλωσης 
ενέργειας, και του ποσοστού εκπροσώπησης των ΕΦ. 

γγ) Η εφαρμογή υπολογισμού των εγγυήσεων ΕΦ στα 
ΜΔΝ. 

δδ) Η οργάνωση όλων των Μητρώων του Κεφαλαί¬ 
ου 6 και η συμπλήρωση των στοιχείων τουλάχιστον 
για τα Μητρώα Παραγωγών, Εκπροσώπων Φορτίου και 
Σταθμού. 

εε) Η οργάνωση της διαδικασίας κατάρτισης του Μη¬ 
τρώου Μετρητών για όλες τις κατηγορίες μετρητών, 
καθώς και των πινάκων αντιστοίχησης. Με την επιφύ¬ 
λαξη των ειδικότερων καθοριζομένων στον Κώδικα Δια¬ 
χείρισης του Δικτύου, ο Διαχειριστής ΜΔΝ σχεδιάζει το 
Μητρώο Μετρητών ώστε να περιλαμβάνει τουλάχιστον 
τα στοιχεία που αναφέρονται στο Κεφάλαιο 12 του 
Παραρτήματος. 

στστ) Η λειτουργία εκκαθάρισης της Αγοράς ΜΔΝ και 
συναλλαγών με τους Συμμετέχοντες. 

ζζ) Η λειτουργία χρεοπιστώσεων και παρακολούθησης 
λογιστικών λογαριασμών. 

β) Την ανάπτυξη των υποσυστημάτων για την κο¬ 
στολόγηση της παραγωγής, και την εκκαθάριση των 
συναλλαγών με βάση ωριαία δεδομένα, έως το Β' εξά¬ 
μηνο του 2018. 

γ) Την προσαρμογή όλων των μηχανογραφικών συ¬ 
στημάτων του Διαχειριστή, με το Πληροφοριακό Σύστη¬ 
μα, έως το Α' εξάμηνο του 2020. 

δ) Την πιστοποίηση του Πληροφοριακού Συστήματος, 
έως το Α' εξάμηνο του 2020. 

8. Αναφορικά με την υλοποίηση μεθοδολογιών και 
εγχειριδίων, ο Διαχειριστής ΜΔΝ οφείλει να έχει ολο¬ 
κληρώσει τις εξής ενέργειες, σύμφωνα με το ακόλουθο 
χρονοδιάγραμμα: 

α) Την υποβολή εισήγησης για την έγκριση του Εγ¬ 
χειριδίου Λειτουργίας της Αγοράς ΜΔΝ, στο οποίο θα 
περιλαμβάνονται τουλάχιστον οι διατάξεις που αφο¬ 


ρούν στον προσδιορισμό των τιμών αναφοράς για τον 
υπολογισμό των τιμημάτων των Συμβατικών Μονάδων 
(άθηοάπιαΓίο) του Τμήματος VI όπως ιδίως, για κάθε 
κατηγορία Μονάδων, τη διαμόρφωση των καμπύλών 
μεταβλητού κόστους και του κόστους εκπομπών ρύπων, 
του κόστους εκκίνησης, καθώς και των παραμέτρων για 
τον προσδιορισμό του τιμήματος διαθεσιμότητας ισχύ¬ 
ος. Στο πλαίσιο αυτό, ο Διαχειριστής συνεργάζεται με 
τους Συμμετέχοντες για τη διαμόρφωση της εισήγησης 
αυτής έως το Α' εξάμηνο του 2017. 

β) Τον προσδιορισμό των τιμημάτων αμοιβής κάθε 
Μονάδας που έχει εγγράφει στο Μητρώο Μονάδων, με 
βάση τα τιμήματα αναφοράς (όθηοΙιπΐ3ΐ1<5) τα οποία θα 
έχουν καθοριστεί με βάση το ως άνω Εγχειρίδιο Λει¬ 
τουργίας της Αγοράς ΜΔΝ, έως το Α' εξάμηνο του 2018. 

γ) Την υποβολή των εισηγήσεων για το Εγχειρίδιο 
Λειτουργίας Αγοράς ΜΔΝ, το Εγχειρίδιο Μηχανισμού 
Διασφάλισης Επαρκούς Ισχύος, τα Εγχειρίδια ΚΗΕΠ - 
Κατανομής - ΚΕΕ ΜΔΝ, και το Εγχειρίδιο Μετρητών και 
Διαχείρισης Μετρήσεων Παραγωγών, έως το Β' εξάμηνο 
του 2019. 

δ) Την υποβολή των εισηγήσεων για την έκδοση των 
υπόλοιπων Εγχειριδίων που προβλέπονται στον Κώδικα 
ΜΔΝ, έως το Α' τρίμηνο του 2018. 

9. Αναφορικά με την υλοποίηση υποδομών και δι¬ 
αδικασιών μέτρησης ο Διαχειριστής ΜΔΝ οφείλει να 
έχει ολοκληρώσει τις εξής ενέργειες, σύμφωνα με το 
ακόλουθο χρονοδιάγραμμα: 

α) Τις προδιαγραφές των μετρητών και του συστή¬ 
ματος τηλεμέτρησης, έως το Β' εξάμηνο του 2016. Ο 
Διαχειριστής θα πρέπει εγκαίρως να γνωστοποιήσει 
στους Παραγωγούς τις ειδικότερες προδιαγραφές των 
μετρητών. 

β) Την εγκατάσταση μετρητών στα συστήματα Κρή¬ 
της / Ρόδου, έως το Β' εξάμηνο του 2018. 

γ) Την εγκατάσταση μετρητών στα λοιπά συστήματα 
ΜΔΝ, έως το Β' εξάμηνο του 2019. 

δ) Να ολοκληρώσει τη διαδικασία συμπλήρωσης των 
στοιχείων του Μητρώου Μετρητών για τους μετρητές 
παραγωγής, καθώς και των πινάκων αντιστοίχησης, στα 
συστήματα Κρήτης / Ρόδου, έως το Β' εξάμηνο του 2018 
και στα λοιπά συστήματα ΜΔΝ, έως το Β' εξάμηνο του 
2019. 

ε) Την ανάπτυξη και τις υποδομές των κεντρικών συ¬ 
στημάτων τηλεμέτρησης παραγωγής, έως το Β' εξάμηνο 
του 2018. 

στ) Την ένταξη στο κεντρικό σύστημα τηλεμέτρησης 
των μετρητών, στα συστήματα Κρήτης / Ρόδου έως το 
Α' εξάμηνο του 2019, και στα λοιπά συστήματα ΜΔΝ, 
έως το Β' εξάμηνο του 2019. 

10. Αναφορικά με την υλοποίηση των πληροφοριακών 
συστημάτων εποπτείας, διαχείρισης παραγωγής και 
λοιπών υποδομών των Κεντρικού ΚΕΕ και Τοπικών ΚΕΕ ο 
Διαχειριστής ΜΔΝ οφείλει να έχει ολοκληρώσει τις εξής 
ενέργειες, σύμφωνα με το ακόλουθο χρονοδιάγραμμα: 

α) Την εγκατάσταση του Κεντρικού ΚΕΕ και των Τοπι¬ 
κών ΚΕΕ Κρήτης και Ρόδου, έως το Α' εξάμηνο του 2019. 

β) Την πιστοποίηση των συστημάτων των ως άνω ΚΕΕ, 
έως το Β’ εξάμηνο του 2019. 

γ) Την εγκατάσταση των Τοπικών ΚΕΕ στα Μεσαίου 
Μεγέθους Συστήματα ΜΔΝ έως το Α' εξάμηνο του 2019, 
και στα Μικρού Μεγέθους Συστήματα ΜΔΝ έως το Α' 
εξάμηνο του 2020. 

δ) Την πιστοποίηση των συστημάτων των ως άνω 
ΚΕΕ, στα Μεσαίου Μεγέθους Συστήματα ΜΔΝ έως το Β' 
εξάμηνο του 2019, και στα Μικρού Μεγέθους Συστήματα 
ΜΔΝ έως το Α' εξάμηνο του 2020. 

11. Μέχρι το Α' εξάμηνο του 2020, ο Διαχειριστής ΜΔΝ 
οφείλει να έχει ολοκληρώσει την εγκατάσταση και πι¬ 
στοποίηση όλων των Συστημάτων ΚΕΕ και του Πληρο¬ 
φοριακού Συστήματος και να έχει φροντίσει ώστε να 


τεθεί σε πλήρη εφαρμογή το σύνολο των διατάξεων 
του Κώδικα αυτού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2015 

Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

